

NACIONALINĖS ŠVIETIMO AGENTŪROS

DIREKTORIUS

**ĮSAKYMAS**

DĖL NACIONALINĖS ŠVIETIMO AGENTŪROS DIREKTORIAUS 2022 M. GRUODŽIO 8 D. ĮSAKYMO NR. VK-798 „DĖL UGDYMO BENDRŲJŲ PROGRAMŲ PASIEKIMŲ SRIČIŲ KLASIFIKATORIAUS PATVIRTINIMO“ PAKEITIMO

Nr.

Vilnius

Pakeičiu Nacionalinės švietimo agentūros direktoriaus 2022 m. gruodžio 8 d. įsakymu Nr. VK-798 „Dėl Ugdymo bendrųjų programų pasiekimų sričių klasifikatoriaus patvirtinimo“ patvirtintą klasifikatorių, jį papildydamas 223–240 punktais:

|  |  |  |  |  |
| --- | --- | --- | --- | --- |
| „223. | 90001\_9-9A | Kasdienio gyvenimo įgūdžiai (A) | Vertybinė nuostata. Domisi, kas padeda augti sveikam ir saugiam.  Esminiai gebėjimai. Esant galimybei renkasi sveikatai palankų maistą, savarankiškai pavalgo, pasirūpina savo kūno švara, prisideda prie aplinkos tvarkos palaikymo, rodo pradinius saugaus elgesio mokykloje įgūdžius, pasako, kaip saugiai elgtis gatvėje, buityje, gamtoje ir su nepažįstamais žmonėmis. | Ikimokyklinė kasdienio gyvenimo įgūdžių pasiekimų sritis |
| 224. | 90001\_9-9B | Fizinis aktyvumas (B) | Vertybinė nuostata. Noriai juda, mėgsta judrią veiklą ir žaidimus.  Esminiai gebėjimai. Tiksliai ir koordinuotai šliaužia, ropoja, eina, bėga, lipa, išlaiko pusiausvyrą judėdamas, meta, gaudo ir spiria kamuolį, spontaniškai ir tikslingai atlieka kasdienius veiksmus, kuriems būtina akių ir rankų koordinacija bei išlavėjusi smulkioji motorika, derina judesius poroje, grupėje šokdamas ar žaisdamas. | Ikimokyklinė fizinio aktyvumo pasiekimų sritis |
| 225. | 90001\_9-9C | Emocijų suvokimas ir raiška (C) | Vertybinė nuostata. Domisi savo ir kitų emocijomis bei jausmais.  Esminiai gebėjimai. Atpažįsta, atliepia, įvardija, aptaria savo ir kitų emocijas ar jausmus, jų priežastis, įprastose ramiose situacijose emocijas ir jausmus išreiškia tinkamais, kitiems priimtinais būdais, žodžiais ir elgesiu atliepia kito jausmus. | Ikimokyklinė emocijų suvokimo ir raiškos pasiekimų sritis |
| 226. | 90001\_9-9D | Savireguliacija ir savikontrolė (D) | Vertybinė nuostata. Nusiteikęs valdyti dėmesį, emocijų raišką ir elgesį.  Esminiai gebėjimai. Sutelkia dėmesį ir pastangas veiklai, dažniausiai laikosi tvarkos ir susitarimų, bendraudamas su kitais elgiasi mandagiai, stengiasi kontroliuoti savo žodžius ir veiksmus, įsiaudrinęs geba nusiraminti. | Ikimokyklinė savireguliacijos ir savikontrolės pasiekimų sritis |
| 227. | 90001\_9-9E | Savivoka ir savigarba (E) | Vertybinė nuostata. Pasitiki savimi ir savo gebėjimais, gerbia save ir kitus.  Esminiai gebėjimai. Pažįsta savo kūną, pasako, kad yra berniukas (mergaitė), supranta savo augimą ir gebėjimų tobulėjimą, prisistato kitam, komentuoja, kuo domisi, kas patinka (nepatinka), supranta ir gina savo bei kitų teises būti ir žaisti kartu, priskiria save savo šeimai, grupei, įstaigos bendruomenei, žino savo tautybę, tėvynę. | Ikimokyklinė savivokos ir savigarbos pasiekimų sritis |
| 228. | 90001\_9-9F | Santykiai su suaugusiaisiais ir bendraamžiais (F) | Vertybinė nuostata. Nusiteikęs geranoriškai bendrauti ir bendradarbiauti su suaugusiaisiais ir bendraamžiais.  Esminiai gebėjimai. Pasitiki mokytojais, juos gerbia, ramiai jaučiasi su jais kasdienėje ir neįprastoje aplinkoje, iš jų mokosi, drąsiai dalinasi savo mintimis, žino, kaip elgtis su nepažįstamais suaugusiaisiais. Geranoriškai elgiasi su bendraamžiais, natūraliai priima kitų skirtumus, draugauja bent su vienu vaiku, supranta savo žodžių ir veiksmų padarinius sau ir kitiems. | Ikimokyklinė santykių su suaugusiaisiais ir bendraamžiais pasiekimų sritis |
| 229. | 90001\_9-9G | Aplinkos pažinimas (G) | Vertybinė nuostata. Nori pažinti ir suprasti aplinkinį pasaulį, džiaugiasi, sužinojęs ką nors nauja.  Esminiai gebėjimai. Pažįsta jam suprantamus socialinius, kultūrinius ir gamtos objektus bei reiškinius, juos įvardija ir apibūdina, žinojimą pritaikydamas žaidimuose ir kitose veiklose. | Ikimokyklinė aplinkos pažinimo pasiekimų sritis |
| 230. | 90001\_9-9H | Matematinis mąstymas (H) | Vertybinė nuostata. Nusiteikęs pažinti pasaulį jam suprantamais matematiniais būdais.  Esminiai gebėjimai. Atranda skaičių ir figūrų pasaulį, plėtoja supratimą ir kalbą apie skaičiavimo ir matavimo būdus, jų taikymą aplinkai pažinti, problemoms spręsti, geba išreikšti pastebėjimus apie objektų kiekį, formą, dydį, sekas, vietą ir judėjimo kryptį. | Ikimokyklinė matematinio mąstymo pasiekimų sritis |
| 231. | 90001\_9-9J | Skaitmeninis sumanumas (J) | Vertybinė nuostata. Nusiteikęs pažinti, išbandyti ir saugiai naudoti aplinkoje esančias skaitmenines technologijas.  Esminiai gebėjimai. Geba pažinti ir naudoti lengvai valdomas skaitmenines priemones, kurti elementarų skaitmeninį turinį, sudaryti kelių vienas po kito einančių veiksmų programas. | Ikimokyklinė skaitmeninio sumanumo pasiekimų sritis |
| 232. | 90001\_9-9K | Kalbų supratimas (K) | Vertybinė nuostata. Domisi žodiniais ir nežodiniais komunikavimo būdais, yra nusiteikęs išklausyti ir suprasti kitą.  Esminiai gebėjimai. Klausosi ir supranta kitų kalbėjimą, įvairiomis formomis, būdais ir priemonėmis perteikiamas prasmes, amžių atitinkančius įvairaus pobūdžio tekstus. | Ikimokyklinė kalbų supratimo pasiekimų sritis |
| 233. | 90001\_9-9L | Kalbinė raiška (L) | Vertybinė nuostata. Nusiteikęs kalba ir kitomis komunikavimo priemonėmis bendrauti su kitais, išreikšti savo patirtį, jausmus, mintis ir emocijas.  Esminiai gebėjimai. Naudodamas žodines ir nežodines raiškos priemones, dalinasi savo patirtimi, jausmais, mintimis, įsitraukia į pokalbį ir jį plėtoja, pasakoja, atpasakoja ir kuria paprastas istorijas, kopijuoja aplinkoje matomus žodžius, parašo savo vardą. | Ikimokyklinė kalbinės raiškos pasiekimų sritis |
| 234. | 90001\_9-9M | Estetinis suvokimas (M) | Vertybinė nuostata. Domisi, gėrisi, grožisi gamtine ir kultūrine aplinka.  Esminiai gebėjimai. Atpažįsta įvairius gamtinės ir kultūrinės aplinkos reiškinius, reaguoja į juos, jaučia, suvokia ir, remdamasis savo supratimu, aptaria estetinius jų ypatumus, dalinasi asmeninėmis estetinėmis patirtimis, džiaugiasi savo ir kitų kūryba. | Ikimokyklinė estetinio suvokimo pasiekimų sritis |
| 235. | 90001\_9-9N | Meninė raiška (N) | Vertybinė nuostata. Domisi menų kalbomis, jaučia meninės raiškos džiaugsmą.  Esminiai gebėjimai. Pagal savo išgales tyrinėja menų kalbas, spontaniškai ir tikslingai išreiškia emocijas, įspūdžius, mintis, idėjas jau perprastomis meninės raiškos priemonėmis, atpažįsta savo meninius pomėgius, vartoja paprasčiausias jam žinomas ir suprantamas menines sąvokas savo patirčiai išreikšti. | Ikimokyklinė meninės raiškos pasiekimų sritis |
| 236. | 90001\_9-9P | Kūrybingumas (P) | Vertybinė nuostata. Nusiteikęs drąsiai kurti ir autentiškai išreikšti save, noriai tyrinėti naujas idėjas.  Esminiai gebėjimai. Pasitelkia patirtį ir vaizduotę, tyrinėja savo ir kitų idėjas, randa būdų ir priemonių parodyti originalumą ir išradingumą, įgyvendindamas kūrybinius sumanymus, aptaria tai su kitais. | Ikimokyklinė kūrybingumo pasiekimų sritis |
| 237. | 90001\_9-9R | Tyrinėjimas (R) | Vertybinė nuostata. Domisi viskuo, kas vyksta aplinkui, noriai stebi, bando ir samprotauja.  Esminiai gebėjimai. Aktyviai tyrinėja save, socialinę, kultūrinę ir gamtinę aplinką, išmoksta tyrinėjimo būdus (stebėjimą, eksperimentavimą, klausinėjimą), samprotauja apie tai, ką pastebėjo, atrado, pajuto, patyrė. | Ikimokyklinė tyrinėjimo pasiekimų sritis |
| 238. | 90001\_9-9S | Problemų sprendimas (S) | Vertybinė nuostata. Nusiteikęs priimti iššūkius ir spręsti problemas.  Esminiai gebėjimai. Geba atpažinti ir įvardyti iššūkį, problemą, kliūtį, savarankiškai ir drauge su kitais ieško iššūkio įveikos, problemos sprendimo būdų, apsvarsto ir pasirenka tinkamus konkrečiai situacijai, įvertina priimtų sprendimų padarinius. | Ikimokyklinė problemų sprendimo pasiekimų sritis |
| 239. | 90001\_9-9T | Gebėjimas žaisti (T) | Vertybinė nuostata. Nusiteikęs kartu su kitais vaikais plėtoti žaidimus, kurdamas vaikų žaidimo kultūrą.  Esminiai gebėjimai. Individualiai ir drauge su kitais žaidžia ir pats kuria įvairius žaidimus: režisūrinius, vaidmenų ir žaidimus su taisyklėmis, moka laikytis skirtingų žaidimų taisyklių. | Ikimokyklinė gebėjimo žaisti pasiekimų sritis |
| 240. | 90001\_9-9U | Mokėjimas mokytis (U) | Vertybinė nuostata. Noriai mokosi, džiaugiasi tuo, ką išmoko.  Esminiai gebėjimai. Geba mokytis ir pradeda valdyti savo mokymosi veiklą, smalsauja, įsitraukia į savo sumanytas ir kitų pasiūlytas veiklas, aktyviai siekia tikslo, stebi, apmąsto ir koreguoja savo veiklos procesą bei rezultatus. | Ikimokyklinė mokėjimo mokytis pasiekimų sritis“ |

Direktorius Simonas Šabanovas